
Årsmelding for hoppgruppa Sesongen 2014 – 2015

Sesongen 2014-2015 er nå avsluttet i Lobakken. Vi har hatt fine forhold i hele vinter. Bakkene ble klare i slutten av november. Som før har vi hatt et godt samarbeide med hoppgruppa i Sør-Fron IL om preparering av bakkene og gjennomføring av treninger og renn.

Treninger
Onsdager: Inne i gymsalen på Barhaug fram til Lobakken ble klar. Deretter fortsatte vi i Lobakken ut sesongen

Telenorkarusell
Mandager fra 05.01.15 med kombinert annenhver uke. 
Variert litt med antall deltagere. Ca 20 stk. på det meste.

Hoppskole
Kristian Brenden har også i år stilt opp i to helger som instruktør og inspirator. Kjempefine dager både for unger og foreldre.

Lobakkrennet
Søndag 08.02 arrangerte vi i samarbeide med Sør Fron IL kretsrenn i Lobakken.
25 startende i hopp og 8 startet i kombinert. Et annet renn gikk samtidig noe som nok er årsaken til at det ikke var så mange deltagere som før.  
Men en vellykket og fin dag ble det. Takk til alle som bidrog til at rennet gikk knirkefritt.

Det har vært en aktiv og fin sesong i Lobakken selv om sesongen ble litt kortere i år.
Vi skulle egentlig ha klubbmesterskap mandag 08.03 2015, men da ble det så usikkert om det ble hopping, på grunn av forholdene, at dommerne ble avbestilt og klubbmesterskap ble i år dessverre avlyst. 

Ellers må det nevnes at Tormod Skilag har et medlem som har bidratt på høyeste nivå også denne vinteren. 
Martin Rønningen, FIS godkjent hopp dommer har i år bl.a dømt det tradisjonsrike Holmenkollrennet. World Cup renn det ligger stor prestisje i å få være med å dømme. I tillegg har han vært både i USA og Finland og dømt Kontinetal cup. 

En stor takk til alle som har bidratt til en fin hopp sesong.

	Gruppeleder hopp/kombinert 
Lars Fagervold

